قصيدة في الأخوة
قصيدة في الأخوة
ياصاحبي لا تشتكي الوقت والحال
خلّ الذي في قلبك اليوم خافي
ما كل حكيٍ يا أبيض القلب ينقال
و لا كل عمرٍ من شقى الحال غافي
رح و اشتكي للي له الكل رحال
و ارفع كفوفك له ترى الله كافي
و اعرف ترى كلٍ من همومها شال
و لا عاد شفت اللي من الهمّ صافي
ما انت الوحيد اللي شكى الوقت و الحال
و ما انت الوحيد اللي له الوقت جافي
اكذب عليك ان قلت لك خالي البال
ياما مشيت الدّرب و النّور طافي
همّي بقلبي يالخوي اتعب الحال
دمعي بعيني رقص اليوم قافي
انت الرّفيق الّلي بهالكون ما مال
لا ضاق صدري منهم ألقاك لافي
ترى غلاك اليوم ثابت و لا زال
و لا عاد أبي ربع القلوب المقافي
خذني يمينك وابشر بذرب الأفعال
لأمشي معك لو وين كان انجرافي
أقسم قسم إنك على الراس تنشال